Document ID: 32012D0005
Publication Date: 2011-12-13

Title and Content:
SKLEP EVROPSKEGA PARLAMENTA IN SVETA
z dne 13. decembra 2011
o spremembi Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju glede večletnega finančnega okvira za rešitev dodatnih potreb po financiranju projekta ITER
(2012/5/EU)
EVROPSKI PARLAMENT IN SVET EVROPSKE UNIJE STA -
ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1),
ob upoštevanju predloga Komisije,
ob upoštevanju naslednjega:
(1)
Evropski parlament, Svet in Komisija so se na tristranskem srečanju 1. decembra 2011 dogovorili o načinu zagotavljanja dodatnega financiranja projekta ITER. Zagotavljanje tega financiranja zahteva spremembo večletnega finančnega okvira za obdobje 2007-2013 v skladu z Medinstitucionalnim sporazumom z dne 17. maja 2006, da se zvišajo zgornje meje za odobritve za prevzem obveznosti v podrazdelku 1a za 650 milijonov EUR za leto 2012 in za 190 milijonov EUR za leto 2013 (izraženo v tekočih cenah).
(2)
Zvišanje zgornjih mej za odobritve za prevzem obveznosti v podrazdelku 1a za leti 2012 in 2013 se bo v celoti izravnalo z znižanjem zgornjih mej za odobritve za prevzem obveznosti za leto 2011 v razdelku 2 in za odobritve za prevzem obveznosti za leti 2011 in 2012 v razdelku 5.
(3)
Za ohranitev ustreznega razmerja med obveznostmi in plačili se bodo prilagodile letne zgornje meje za odobritve plačil. Prilagoditev bo v smislu zahtev za plačila za obdobje 2007-2013 proračunsko nevtralna.
(4)
Prilogo I Medinstitucionalnega sporazuma o proračunski disciplini in dobrem finančnem poslovodenju bi bilo zato treba ustrezno spremeniti (2) -
SKLENILA:
Edini člen
Priloga I Medinstitucionalnega sporazuma o proračunski disciplini in dobrem finančnem poslovodenju se nadomesti s Prilogo k temu sklepu.
V Strasbourgu, 13. decembra 2011

Classification:
Level 1 Topics: 100158
100148
100144
100159
Level 2 Topics: 100205
100262
100177
100266
Level 3 Topics: 5350
438855
1412
929
1005
2478
All Topics: 1005
1123
2795
2903
296
5158
6703